[{"text_idx": "#000003", "text": "Cannes'i-pa\u0308evik #10: u\u0308llatusseanss koos Quentin Tarantinoga"}, {"text_idx": "#000005", "text": "Juhtub ikka imesid siin linnas. Pa\u0308rastlo\u0303unaks sadas kinojumalate ja heade so\u0303prade abiga su\u0308lle juurdepa\u0308a\u0308s u\u0308ritusele, mida poleks ku\u0308ll osanud loota \u2013 Quentin Tarantino meistriklass koos linastusega. U\u0308ks festivali inspireerivamaid hetki kindlasti, kirjutas Tristan Priima\u0308gi Cannes'i-pa\u0308evikus"}, {"text_idx": "#000006", "text": "Hakkan na\u0308rvitsema juba lo\u0303una paiku, et kas ikka saan u\u0308ritusele sisse. Saal pole ko\u0303ige suurem. La\u0308hen erandkorras kohale kaks tundi varem ja olen u\u0308sna eesotsas oma entusiasmiga, ehk et lootust ka saalis hea koht saada... Sel hetkel on ainult teada, et planeeritud on u\u0308llatuslinastus, aga mis film, ei tea keegi."}, {"text_idx": "#000007", "text": "Kaks tundi mo\u0308o\u0308dub nagu... kaks tundi. Seltsiks raamat \"Scorsese on Scorsese\". Kogu seda piletipiiksutamise ja koti la\u0308biotsimise rituaali o\u0303nnestus nii optimeerida, et sain isegi koha lausa esireas. Haip oli ko\u0303igil u\u0308leval ja elekter o\u0303hus."}, {"text_idx": "#000008", "text": "Ja Tarantino tulles to\u0303usti muidugi pu\u0308sti ja tehti ka\u0308te, jalgade ja suuga nii ko\u0303va mu\u0308ra, kui keegi teha oskas. Kuna olin esireas temast vaid mo\u0303ne meetri kaugusel, siis tundus ka, et ta veidi punastas. Ta on formaalselt tulnud siia esitlema oma eelmise aasta raamatut \"Cinema Speculation\", mis tundub olevat eriti hea tu\u0308kk, ma isiklikult ei teadnud u\u0308ldse selle olemasolust. Fantaseerimine filmiajaloo teemadel."}, {"text_idx": "#000009", "text": "Aga tegelikult muidugi on see Quinzaine'i uue juhi flex, sest ta on fa\u0308nn ja otsis po\u0303hjust Tarantino kohale kutsuda. Quinzaine'iga on Tarantinol huvitav ajalugu, sest ta unistas ko\u0303ige rohkem just sinna programmi saamisest, aga \"Reservoir Dogs\" o\u0303nnestus neil ikkagi kuidagi tagasi lu\u0308kata, mida nad kahetsevad ta\u0308napa\u0308evani, ja\u0308a\u0308des ilma aust olla \"Tarantino avastaja\". Film linastus lo\u0303puks lihtsalt Cannes'i programmis va\u0308ljaspool vo\u0303istlust ja pool aastat pa\u0308rast esikat Sundance'il. Nu\u0308u\u0308d siis Quinzaine'i juhi Julien Rejli so\u0303nul on aeg vigade paranduseks."}, {"text_idx": "#000010", "text": "Tarantino kuulutab filmina va\u0308lja ta u\u0308he ko\u0303igi aegade lemmiku filmi \"Rolling Thunder\" 35mm filmikoopialt (tal oli 90ndatel ka u\u0308u\u0308rike levifirma nimega Rolling Thunder Pictures). Film on ta\u0308ielik pulp-nauding, peaosades William Devane ja Tommy Lee Jones. Puhas ka\u0308ttemaksufilm, kus mehel on ka\u0308e asemel konks, ja kuulid vihisevad vo\u0303idu one-liner'itega. Stsenaariumi on kirjutanud Paul Schrader. Tarantino vestlusest Schraderiga: \"Paul u\u0308tles mulle, et kirjutas fas\u030cistlike ka\u0308ttemaksufilmide kriitika, aga John Flynn tegi sellest fas\u030cistliku ka\u0308ttemaksufilmi.\" Ma vastasin talle: \"Aga see-eest maailma parima fas\u030cistliku ka\u0308ttemaksufilmi!.\" Ta soovitab rahval filmile kaasa elades olla \"va\u0308hem prantslaslik\" ja seeto\u0303ttu on linastuse ajal u\u0308sna hea melu."}, {"text_idx": "#000011", "text": "Filmile ja\u0308rgnes umbes poolteist tundi kestev meistriklass, mis seisnes selles, et Rejl ku\u0308sis mingi ku\u0308simuse ja Tarantino ra\u0308a\u0308kis paarku\u0308mmend minutit. Ko\u0303ik ka\u0308ib to\u0303lgi vahendusel, sest Rejl on ja\u0308a\u0308nud kindlaks soovile Tarantinot laval ise vo\u0303o\u0303rustada, laskmata end segada to\u0303siasjast, et ei valda inglise keelt. Kuna aga Tarantino ra\u0308a\u0308gib vo\u0303rdlemisi kiiresti, siis on teksti kokkuvo\u0303ttes ikkagi va\u0308rskendavalt palju."}, {"text_idx": "#000013", "text": "Ikkagi va\u0308ga huvitavaid seisukohti va\u0308ljendab, o\u0308eldes muuhulgas, et moraali baasilt solvumine ma\u0308ngufilmi u\u0308le on ta\u0308iesti arusaamatu, sest peaks ju olema selge, et tegemist on ma\u0308ngufilmiga ja ma\u0308ngitakse la\u0308bi fiktiivseid stsenaariume, tihti just seda piiri otsides. Et ta ei vaataks kunagi kinolinalt pa\u0308ris surma, eriti mitte loomade, ka na\u0308iteks mitte putukate oma, sest see ei kuulu nn ma\u0308ngu-universumisse, ja pole selle reeglistiku ja\u0308rgi po\u0303hjendatav. Kui ma nu\u0308u\u0308d selle mo\u0303tte oma so\u0303nadega nii edasi andsin. Tekst on va\u0308rskendavalt vaba ja vabalt ebatsensuurne. Mitte hetkekski igav, sest ta on lisaks jutuvestjale ju ka na\u0308itleja ja mo\u0303istab va\u0308ga ha\u0308sti loo edasiandmise kunsti. Meeldeja\u0308a\u0308v elamus igatahes ja \"Rolling Thunderi\" peaks mingi o\u0308ise linastuse raames ikkagi a\u0308ra na\u0308itama."}, {"text_idx": "#000014", "text": "Tristan Priima\u0308gi: on aeg hakata ta\u0308hele panema filme, mitte riike vo\u0303i regioone"}, {"text_idx": "#000018", "text": "Cannes'i-pa\u0308evik #9: laibalugejal sai juba poole \"Kubi\" peal patarei tu\u0308hjaks"}, {"text_idx": "#000019", "text": "Cannes'i-pa\u0308evik #8: see, mida Wes Anderson visuaalselt teeb, on taas u\u0308letamatu"}, {"text_idx": "#000023", "text": "Laura Kalle: teater ei peaks ainult paitama"}, {"text_idx": "#000025", "text": "Na\u0308itlejatudeng lavastusest \"Pa\u0308va lo\u0303puks, kiigu\": Tartu vaim tuuakse ha\u0308sti esile"}, {"text_idx": "#000029", "text": "Villemdrillem avaldas uue loo \"Kannatust\""}, {"text_idx": "#000030", "text": "Laanes: inimo\u0303igused ja demokraatia on po\u0303himo\u0303tted, mille ja\u0308rgi minevikku hinnata"}, {"text_idx": "#000031", "text": "Leis ja Margiiela avaldas uue loo \"Ka\u0308gistamishaare\""}, {"text_idx": "#000032", "text": "Sinija\u0308rve raamatusoovitused: Jo Nesbo \"Verekuu\" to\u0303mbab lugejal vaiba jalge alt"}, {"text_idx": "#000033", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000035", "text": "Suri Dumbledore'i kehastanud na\u0308itleja Michael Gambon"}, {"text_idx": "#000037", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000039", "text": "Renate Keerd oma uuslavastusest: see on u\u0308leskutse helgusele"}, {"text_idx": "#000040", "text": "Proovi ja\u0308rele: soojendusharjutused Klassikaraadio muusikapa\u0308eva viktoriiniks"}, {"text_idx": "#000041", "text": "Pa\u0308rnu algas kolmepa\u0308evane valgusteatrifestival \"O\u0308o\u0308valgel\""}, {"text_idx": "#000048", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000049", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000050", "text": "Edetabel. Aasta parimad albumid 2022"}, {"text_idx": "#000051", "text": "Aasta parimad albumid 2022. Isiklikud edetabelid"}, {"text_idx": "#000052", "text": "U\u0308levaade. Aasta parimad lood 2022"}, {"text_idx": "#000056", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000057", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]